Jānis Kreicbergs (jurists)

Jānis Kreicbergs (dzimis , miris ) bija latviešu jurists, sabiedrisks darbinieks un publicists. 1917./1918. gada Latviešu pagaidu nacionālās padomes balsstiesīgs loceklis, kas tika pilnvarots un sūtīts uz sarunām ar Rietumu valstīm.

 Dzīvesgājums 
Dzimis 1864. gadā Elejas pagasta Briežu muižas "Beikašu Maņķu" mājās, lauksaimnieka ģimenē. 
Mācījās Sesavas draudzes skolā, Jelgavas ģimnāzijā, Tērbatas ģimnāzijā. 
1890. gadā absolvēja Maskavas Universitātes Juridisko fakultāti.

Strādāja par advokātu Liepājā (1891—1900), Rīgā (1901—1915), par notāru Rīgā (1921—1933), Jēkabpilī (no 1933. gada). Aktīvi darbojās Rīgas Latviešu biedrībā, tika ievēlēts par rakstniecības vakaru vadītāju un teātra un zinību komisijas priekšnieku. Pie biedrības viņš nodibināja Kr. Valdemāra jūrniecības un zvejniecības nodaļu. Dibināja un vadīja izdevumu 'Jūrnieks'. 1906. gadā ievēlēts pirmā sasaukuma Krievijas Valsts domē.

Pirmajā pasaules karā darbojās Latviešu bēgļu apgādāšanas centrālkomitejā. 
Vēlāk viņu ievēlēja par Rīgas domes deputātu.
Daudz publicējies presē un rakstījis grāmatas par tādiem tematiem kā jūrniecība, Kr. Valdemārs, Dziesmu svētki u.c. Otrā pasaules kara laikā devās bēgļu gaitās uz Zviedriju. Miris 1948. gada 13. aprīlī Stokholmā.Latvija. - 1948. - 27. aprīlis

 Apbalvojumi 
 Triju Zvaigžņu ordenis, trešā šķira (1926).

 Atsauces 

Kategorija:1864. gadā dzimušie
Kategorija:1948. gadā mirušie
Kategorija:Latvijas juristi
Kategorija:Latvijas politiķi
Kategorija:Zviedrijas latvieši
Kategorija:Jelgavas novadā dzimušie
Kategorija:Triju Zvaigžņu ordeņa komandieri
Kategorija:Rīgas domes deputāti